། ༀ་ད་ཤ་དིཀ་ལོ་ཀ་པཱ་ལ་ས་པ་རི་ཝཱ་ར་ཨ་ཀ་རོ་
མུ་ཁཾ་སརྦ་དྷརྨཱཎཾ་ཨཏྱ་ནུཏྤ་ནྣ་ཏྭ་ཏ་ཨོཾ་ཨཱཿཧཱུྃ་ཕཊ་སྭཱཧཱ། ཨོཾ་ད་ཤ་དིཀ་ལོ་ཀ་པཱ་ལ་ས་པ་རི་ཝཱ་
ར་ཨཧཱུྃ་བྲ་ཏཱི་ཙྪ་ཧཱུྃ་སྭཱཧཱ། ནས་ཤཔྟ་པྲ་ཏིཙྪ་ཧཱུཾ་སྭཱཧཱ། ཨོཾ་ད་ཤ་དིཀ་ལོ་ཀ་པཱ་ལ་ས་པ་རི་ཝཱ་ར་ཨོཾ་
ཨཱཿཧཱུཾ། ཕྱོགས་སྐྱོང་འཁོར་དང་བཅས་རྣམས་ཀྱིས།། མཆོད་སྦྱིན་གཏོར་མ་འདི་བསྣོམས་ལ།། རྣལ་
འབྱོར་བདག་ཅག་འཁོར་བཅས་ལ།། ནད་མེད་ཚེ་དང་དབང་ཕྱུག་དང་།། དཔལ་དང་གྲགས་
དང་སྐལ་བ་བཟང་།། ལོངས་སྤྱོད་རྒྱ་ཆེན་ཀུན་ཐོབ་ཅིང་།། ཞི་དང་རྒྱས་ལ་སོགས་པ་ཡི།། ལས་ཀྱི་
328
e 2

༄༅། །ཐུགས་རྗེ་ཆེན་པོ་རྒྱལ་བ་རྒྱ་མཚོའི་མངོན་རྟོགས།
དངོས་གྲུབ་བདག་ལ་སྩོལ།། དམ་ཚིག་ཅན་གྱིས་བདག་ལ་བསྲུང་།། དངོས་གྲུབ་ཀུན་གྱི་(གྱིས་)
སྡོང་(སྡོངས་)གྲོགས་མཛོད།། དུས་མིན་འཆི་དང་ནད་རྣམས་དང་།། གདོན་དང་བགེགས་རྣམས་
ཞི་བ་དང་།། རྨི་ལམ་ངན་དང་མཚན་མ་ངན།། བྱ་བྱེད་ངན་རྣམས་མེད་པར་མཛོད།། འཇིག་
རྟེན་བདེ་ཞིང་ལོ་ལེགས་དང་།། (༣བ) འབྲུ་རྣམས་འཕེལ་ཞིང་ཆོས་འཕེལ་དང་།། བདེ་ལེགས་
ཕུན་སུམ་ཚོགས་པ་དང་།། ཡིད་ལ་འདོད་པ་ཀུན་འགྲུབ་ཤོག། མ་རྙེད་ཡོངས་སུ་མ་ཤེས་དང་།།
གང་ཡང་ནུས་པ་མ་མཆིས་པས།། འདིར་ནི་བྱ་བ་གང་བགྱིས་པ།། དེ་ཀུན་ཁྱེད་ཀྱིས་བཟོད་པར་
མཛོད།། ཨོཾ་ཨཱཿཧཱུྃ་བཛྲ་མཿ མགྲོན་རྣམས་རང་གནས་སུ་གཤེགས་པར་གྱུར། དཀོན་མཆོག་གསུམ་
ལ་སྐྱབས་སུ་འགྲོ།། སེམས་ཅན་ཐམས་ཅད་བདག་གིས་སྒྲོལ།། བྱང་ཆུབ་གནས་ལ་འགོད་པར་
བགྱི།། བྱང་ཆུབ་སེམས་ནི་ཡང་དག་བསྐྱེད།། རང་གཙོ་བོར་གསལ་བའི་ཐུགས་ཀའི་ས་བོན་ལས་
འོད་ཟེར་འཕྲོས་པས་བླ་མ་དང་དཀྱིལ་འཁོར་གྱི་ལྷ་ཚོགས་ལ་སངས་རྒྱས་དང་བྱང་ཆུབ་སེམས་
དཔའི་ཚོགས་ཀྱིས་བསྐོར་བ་མདུན་གྱི་ནམ་མཁར་སྤྱན་དྲངས་འོད་ཟེར་རང་གི་སྙིང་ཁར་ཐིམ་
པར་གྱུར། གང་གི་དྲིན་གྱིས་བདེ་ཆེན་གནས།། སྐད་ཅིག་གིས་ནི་ཐོབ་འགྱུར་བ།། བླ་མ་རིན་ཆེན་
ལྟ་བུའི་སྐུ།། རྡོ་རྗེ་ཅན་ཞབས་པད་ལ་འདུད།། ཕྱོགས་བཅུའི་སངས་རྒྱས་ཐམས་ཅད་དང་།།
དཀྱིལ་འཁོར་གསང་བའི་ལྷ་ཚོགས་དང༌།། བྱང་ཆུབ་སེམས་དཔའ་ཐམས་ཅད་ལ།། སྒོ་གསུམ་
གུས་པས་ཕྱག་འཚལ་ལོ། རང་གི་སྙིང་ཁའི་ཧཱུཾ་ལས་བྱུང་བའི་མཆོད་པའི་ལྷ་མོ་རྣམས་ཀྱིས་
མཆོད་པར་གྱུར། ཨོཾ་སརྦ་ཏ་ཐཱ་ག་ཏ་ས་པ་རི་ཝཱ་ར་ཨཧཱུྃ་པྲ་ཏཱི་ཙྪ་ཧཱུྃ་སྭཱཧཱ། ནས། ཤཔྟ་པྲ་ཏཱི་ཙྪ་ཧཱུཾ་
སྭཱཧཱ། ལུས་དང་ངག་དང་ཡིད་ཀྱི་སྡིག། བགྱིས་དང་དེ་བཞིན་བགྱིད་སྩལ་(བསྩལ་)གང་།། གང་
ཡང་(༤ན)རྗེས་སུ་ཡི་རང་བ།། དེ་དག་དུས་གསུམ་མགོན་ལ་བཤགས།། རྐང་གཉིས་གཙོ་བོ་
སངས་རྒྱས་དང་།། འདོད་ཆགས་བྲལ་བའི་ཆོས་རྣམས་དང་།། ཚོགས་ཀྱི་ཞིང་གྱུར་དགེ་འདུན་
ལ།། དང་བའི་ཡིད་ཀྱིས་སྐྱབས་སུ་མཆི།། བྱང་ཆུབ་མཆོག་གི་རང་བཞིན་ཅན། ། སེམས་ཅན་ཀུན་
ལ་ཁྱབ་པར་གནས།། མ་རྟོགས་འཁོར་བར་འཁྱམས་པ་རྣམས།། དེ་དག་དོན་དུ་སེམས་བསྐྱེད་དོ།།
འཇིག་རྟེན་དགེ་བཅུ་སྤྱོད་པ་དང༌།། ཉན་ཐོས་རང་རྒྱལ་དགེ་ཚོགས་བཅས།། སངས་རྒྱས་སྲས་
བཅས་འགྲོ་དོན་མཛད།། དེ་དག་ཀུན་ལ་ཡི་རང་ངོ་།། ཕྱོགས་བཅུའི་སངས་རྒྱས་ཞིང་རྣམས་སུ།།
329

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་གསུམ་པ་བཞུགས་སོ།།
མངོན་པར་རྫོགས་པར་སངས་རྒྱས་ནས།། རིང་བོར་མ་ལོན་ཐམས་ཅད་ལ།། ཆོས་ཀྱི་འཁོར་ལོ་
བསྐོར་བར་བསྐུལ།། འཁོར་བ་ཇི་སྲིད་མ་སྟོང་བར།། མྱ་ངན་མི་འདའ་བཞུགས་སུ་གསོལ།། བདག་
གི་ལུས་འདི་ཇི་སྲིད་དུ།། ལེན་པོ་རྡོ་རྗེ་སློབ་དཔོན་དང༌།། སངས་རྒྱས་སྲས་དང་བཅས་པ་ལ།།
ངག་ཡིད་དང་བས་དབུལ་བར་བགྱི།། དུས་གསུམ་སངས་རྒྱས་སྲས་བཅས་རྣམས།། བསླབ་དང་
སློབ་པར་འགྱུར་བ་ཡི།། དགེ་བ་ཆོས་སྡུད་ཚུལ་ཁྲིམས་དང༌།། སྡོམ་པའི་ཚུལ་ཁྲིམས་ལྡན་པ་དང་།།
སེམས་ཅན་དོན་བྱེད་ཚུལ་ཁྲིམས་གསུམ།། ཡང་དག་བླངས་ཏེ་གནས་པར་བགྱི།། དགེ་བཅུ་ཇི་
སྙེད་ཡོད་པ་དང་།། བསྡུ་བའི་དངོས་པོ་བཞི་དང་ནི།། ཕ་རོལ་ཕྱིན་པ་བཅུ་ལ་སོགས།། བྱང་ཆུབ་
ཆེན་(༤བ)པོར་བསྔོ་བར་བགྱི།། སངས་རྒྱས་བྱང་ཆུབ་སེམས་དཔའ་ཀུན།། བདག་ལ་དགོངས་
པར་མཛད་དུ་གསོལ།། བདག་ཆེ་གེ་རྡོ་རྗེ་ཞེས་བགྱི་བ།། དུས་འདི་ནས་ནི་བཟུང་ནས་ནི།། བྱང་
ཆུབ་སྙིང་བོར་མཆིས་ཀྱི་བར།། ཇི་ལྟར་དུས་གསུམ་མགོན་པོ་རྣམས།། བྱང་ཆུབ་དུ་ནི་ངེས་མཛད་
པའི།། བྱང་ཆུབ་སེམས་ནི་བླ་ན་མེད།། དམ་པ་བདག་གིས་བསྐྱེད་པར་བགྱི།། ཚུལ་ཁྲིམས་ཀྱི་ནི་
བསླབ་པ་དང་།། དགེ་བའི་ཆོས་ནི་སྡུད་པ་དང༌།། སེམས་ཅན་དོན་བྱེད་ཚུལ་ཁྲིམས་གསུམ།། སོ་
སོར་བརྟན་པོར་བདག་གིས་བཟུང་།། སངས་རྒྱས་ཆོས་དང་དགེ་འདུན་ཏེ།། བླ་ན་མེད་པའི་
དཀོན་མཆོག་གསུམ།། སངས་རྒྱས་རྣལ་འབྱོར་ལས་སྐྱེས་པའི། སྡོམ་པ་དེང་ནས་བདག་གིས་
བཟུང་།། རྡོ་རྗེ་རིགས་མཆོག་ཆེན་པོ་ཡི།། རྡོ་རྗེ་དྲིལ་བུ་ཕྱག་རྒྱ་ཡང༌།། ཡང་དག་ཉིད་དུ་བཟུང་
(གཟུང་)བར་བགྱི།། སློབ་དཔོན་དག་ཀྱང་བཟུང་(གཟུང་)བར་བགྱི།། རིན་ཆེན་རིགས་མཆོག་
ཆེན་པོ་ཡི།། དམ་ཚིག་ཡིད་དུ་འོང་བ་ལ།། ཉིན་རེ་བཞིན་ནི་དུས་དྲུག་ཏུ།། སྦྱིན་པ་རྣམ་བཞི་རྟག་
ཏུ་སྦྱིན།། བྱང་ཆུབ་ཆེན་པོ་ལས་བྱུང་བའི།། པདྨའི་རིགས་ཆེན་དག་པ་ལ།། ཕྱི་དང་གསང་བ་ཐེག་
པ་གསུམ།། དམ་ཆོས་སོ་སོར་བཟུང་(གཟུང་)བར་བགྱི།། ལས་ཀྱི་རིགས་མཆོག་ཆེན་པོ་ལ།། སྡོམ་
པ་ཐམས་ཅད་ལྡན་པར་ནི།། ཡང་དག་ཉིད་དུ་སོ་སོར་བཟུང་། མཆོད་པའི་ལས་ནི་ཅི་ནུས་བགྱི།།
བྱང་ཆུབ་སེམས་ནི་བླ་ན་མེད།། དམ་པ་བདག་གིས་བསྐྱེད་པར་བགྱི།། (༥ན) སེམས་ཅན་ཀུན་གྱི་
དོན་གྱི་ཕྱིར།། བདག་གིས་སྡོམ་པ་མ་ལུས་གཟུང་།། མ་བསྒྲལ་པ་རྣམས་བདག་གིས་བསྒྲལ།། མ་
གྲོལ་བ་རྣམས་བདག་གིས་སྒྲོལ།། དབུགས་མ་ཕྱིན་པ་དབུགས་དབྱུང་ཞིང་།། སེམས་ཅན་མྱ་ངན་
»330%°3

༄༅། །ཐུགས་རྗེ་ཆེན་པོ་རྒྱལ་བ་རྒྱུ་མཚོའི་མངོན་རྟོགས།
འདས་ལ་འགོད། སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་ལྡན་པར་གྱུར་ཅིག།
སེམས་ཅན་ཐམས་ཅད་སྡུག་བསྔལ་དང་སྡུག་བསྔལ་གྱི་རྒྱུ་དང་བྲལ་བར་གྱུར་ཅིག། སེམས་ཅན་
ཐམས་ཅད་སྡུག་བསྔལ་མེད་པའི་བདེ་བ་དང་མི་འབྲལ་བར་གྱུར་ཅིག། སེམས་ཅན་ཐམས་ཅད་
ཉེ་རིང་ཆགས་སྡང་གཉིས་དང་བྲལ་བའི་བཏང་སྙོམས་ལ་གནས་པར་གྱུར་ཅིག། ཚོགས་ཞིང་
རྣམས་རང་ལ་ཐིམ་པས་བྱིན་གྱིས་བརླབ་(བརླབས་)པར་གྱུར། ཨོཾ་སྭ་བྷཱ་ཝ་ཤུདྡྷ་སརྦ་དྷརྨཱསྭ་བྷ་
ཝཱ་ཤུདྷོ྅ཧཾ། ཨོཾ་ཤུནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨངྒ་ཀོ྅ཧཾ། ཆོས་ཐམས་ཅད་རང་བཞིན་གྱི་(གྱིས་)
གྲུབ་པས་སྟོང་བས་སྟོང་བ་ཉིད་དུ་གྱུར། སྟོང་བའི་ངང་ལས་ཡཾ་ལས་རླུང་གི་དཀྱིལ་འཁོར་སྔོན་
པོ་གཞུའི་དབྱིབས་ཅན་རྒྱལ་མཚན་གྱིས་མཚན་པ། དེའི་སྟེང་དུ་རཾ་ལས་མེའི་དཀྱིལ་འཁོར་
དམར་བོ་གྲུ་གསུམ་པ་འབར་བའི་ཕྲེང་བས་མཚན་པ། དེའི་སྟེང་དུ་བཾ་ལས་ཆུའི་དཀྱིལ་འཁོར་
དཀར་བོ་ཟླུམ་པོ་བུམ་པས་མཚན་པ། དེའི་སྟེང་དུ་ལཾ་ལས་སའི་དཀྱིལ་འཁོར་སེར་བོ་གྲུ་བཞི་བ་
རྡོ་རྗེས་མཚན་པ། དེའི་སྟེང་དུ་སུཾ་ལས་རི་རབ་ལྷུན་པོ་གྲུ་བཞི་བ་རིན་པོ་ཆེ་སྣ་བཞི་བའི་རང་
བཞིན་ཅན། དེའི་དབུས་སུ་རཾ་(༥བ)ལས་ཉི་མའི་དཀྱིལ་འཁོར་གྱི་སྟེང་དུ་ཧཱུཾ་ལས་སྣ་ཚོགས་རྡོ་
རྗེའི་ལྟེ་བ་ལ་ཧཱུཾ་གིས་མཚན་པ་དེ་ལས་འོད་ཟེར་འོག་ཏུ་འཕྲོས་པས་འོག་ཐམས་ཅད་རྡོ་རྗེའི་ས་
གཞི། ལོགས་སུ་འཕྲོས་པས་ལོགས་ཐམས་ཅད་རྡོ་རྗེའི་རྭ་བ། སྟེང་དུ་འཕྲོས་པས་སྟེང་ཐམས་
ཅད་རྡོ་རྗེའི་གུར། གུར་གྱི་རྭ་བའི་སྟེང་དུ་རྡོ་རྗེའི་བླ་རེ་སྟེ། ཐམས་ཅད་ཀྱང་རྡོ་རྗེ་འབར་བའི་
རང་བཞིན་བར་མཚམས་མེད་པ་དུམ་བུ་གཅིག་ཏུ་གྱུར་པའི་ཕྱི་རོལ་ཏུ་བསྐལ་བ་འཇིག་པའི་
དུས་ཀྱི་མེ་ལྟ་བུའི་ཁ་དོག་སྣ་ལྔའི་མེ་དཔུང་ཕྱོགས་བཅུར་འཕྲོ་བར་གྱུར། རྭ་བའི་དབུས་སུ་བཾ་
ལས་སྣ་ཚོགས་པདྨའི་ལྟེ་བར་ཧཱུཾ་ལས་སྣ་ཚོགས་རྡོ་རྗེ་ཤར་གྱི་རྭ་དཀར། ལྷོའི་རྭ་སེར། ནུབ་ཀྱི་རྭ་
དམར། བྱང་གི་རྭ་ལྗང་། དབུས་ཀྱི་ལྟེ་བ་སྔོན་པོས་མཚན་པ། ལྟེ་བའི་སྟེང་དུ་བྷཾ་ཡོངས་སུ་གྱུར་
བ་ལས་རིན་པོ་ཆེ་སྣ་ཚོགས་ལས་གྲུབ་པའི་གཞལ་ཡས་ཁང་གྲུ་བཞི་སྒོ་བཞི་བ་ཕྱི་ནས་རིམ་པ་
བཞིན་སྔོ་སེར་དམར་ལྗང་དཀར་པའི་རྩིག་པ་རིམ་པ་ལྔ་དང་ལྡན་པའི་རིན་པོ་ཆེའི་རྩིག་པས་
བསྐོར་བའི་སྟེང་ན། རིན་པོ་ཆེའི་ཕ་གུ་གཞི་དམར་བོ་ལ་རིན་པོ་ཆེ་ཟུར་གསུམ་དང་གྲུ་བཞི་ལ་
སོགས་པས་སྤྲས་པ། དེའི་སྟེང་ན་གནས་པའི་གསེར་གྱི་སྐ་རགས་བཞིའི་ཕྱི་ངོས་སུ་ཆུ་སྲིན་གྱི་ཁ་
331,

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་གསུམ་པ་བཞུགས་སོ།།
ནས་མུ་ཏིག་གི་དོ་ཤལ་དང་དོ་ཤལ་ཕྱེད་པ་འཕྱང་བ། དེའི་ཕྱི་ངོས་སུ་བྱ་འདབ་ལས་འཕྱང་
བའི་ཤར་བུ། དེའི་སྟེང་ན་པདྨ་འདབ་མ་ཕྱེད་པའི་དབྱིབས་ཅན་གྱི་མདའ་ཡབ་ལ་གནས་པའི་
གསེར་གྱི་བུམ་པ་ནས་ཐོན་པའི་རྒྱལ་མཚན་དང་(༦ན)བ་དན་བརྒྱད་བརྒྱད་ཀྱིས་མཛེས་པར་
བྱས་པ། ཕྱིའི་སྟེང་གི་ཟུར་བཞི་ལ་གདུགས་བཞིས་བརྒྱན་པ། རྩིག་པའི་འགྲམ་ནས་འདོད་ཡོན་
གྱི་སྣམ་བུ་དམར་བོས་བསྐོར་བ་ལ་བཞུགས་སྟབས་དང་ཁ་དོག་སྣ་ཚོགས་པའི་ལྷ་མོ་རྣམས་ཀྱིས་
མཆོད་པ་བྱེད་བཞིན་པ། སྒོ་དང་སྒོ་ཁྱུད་ཀྱི་ཕྱིའི་མཚམས་དང་། རྩིག་པའི་ཕྱི་ནང་གི་ཟུར་བཞིར་
ཟླ་ཕྱེད་ལ་གནས་པའི་རིན་པོ་ཆེ་དམར་བོའི་སྟེང་དུ་རྡོ་རྗེས་བརྒྱན་པ། སྒོ་བཞི་སོ་སོའི་མདུན་དུ་
སྟེགས་བུ་གྲུ་བཞི་བའི་སྟེང་དུ་བུམ་པ་ལ་གནས་པའི་ཀ་བ་བཞི་བཞིས་བཏེགས་པའི་རྟ་བབས་
སྣམ་བུ་བཅུ་གཅིག་དང་ལྡན་པའི་རྩེ་མོར་ཆོས་ཀྱི་འཁོར་ལོའི་གཡས་གཡོན་དུ་རི་དྭགས་ཕོ་མོ་
དང་བཅས་པ། རྟ་བབས་ཀྱི་གཡས་གཡོན་དུ་བུམ་པ་བཟང་བོ་ལས་སྐྱེས་པའི་དཔག་བསམ་གྱི་
ཤིང་ལ་རྒྱལ་སྲིད་རིན་པོ་ཆེ་སྣ་བདུན་དང་། བར་བར་དུ་གྲུབ་པ་ཐོབ་པ་དང་སྤྲིན་གྱི་གསེབ་
ནས་བྱུང་བའི་ལྷ་མེ་ཏོག་གི་ཕྲེང་བ་བཟུང་བ་རྣམས་ཀྱིས་ཀུན་ནས་མཛེས་པར་བྱས་པ། གཞལ་
ཡས་ཁང་གི་ནང་དུ་ཀ་བ་བརྒྱད་ཀྱིས་བཏེག་(བཏེགས་)པའི་རྡོ་རྗེའི་གདུང་གི་(གིས་)མཛེས་
པར་ཕུབ་པའི་རྩེ་མོར་རྡོ་རྗེ་ནོར་བུ་རིན་པོ་ཆེའི་ཏོག་གིས་སྤྲས་པ། གཞལ་ཡས་ཁང་གི་ནང་གི་
སྟེང་འོག་རྣམས་ཤར་སྔོ་ལྷོ་སེར་ནུབ་དམར་བྱང་ལྗང་དབུས་དཀར་བར་གྱུར་པའི་དབུས་སུ་
པདྨ་འདབ་མ་བརྒྱད་པའི་ལྟེ་བར་ཟླ་ཉིའི་དཀྱིལ་འཁོར། ཕྱོགས་བཞིའི་འདབ་མར་ཉི་མའི་
གདན། སྒོ་བཞིར་སྣ་ཚོགས་པདྨ་དང་ཉི་མའི་གདན་རེ་རེ། གདན་དབུས་(༦བ)མའི་སྟེང་དུ་རང་
ཉིད་ཐུགས་རྗེ་ཆེན་པོ་རྒྱལ་བ་རྒྱ་མཚོ་སྐུ་མདོག་དཀར་ལ་དམར་པའི་མདངས་ཆགས་པ། ཞལ་
གཅིག་ཕྱག་གཉིས་སྤྱན་གསུམ་དང་ལྡན་པ། ཞི་ཞིང་འཛུམ་ལ་མཆེ་བ་ཅུང་ཟད་གཙིགས་པས་
ཡིད་(ཡུད་)ཙམ་ཁྲོས་པའི་ཉམས་ཅན། དབུ་སྐྲ་མཐོན་མཐིང་ཐོར་ཚུགས་སུ་བཅིངས་པའི་ལྷག་
མ་སྐུ་སྟོད་དུ་བསིལ་བུར་གྲོལ་བ། ཕྱག་གཡས་མུ་ཏིག་གི་ཕྲེང་བ་འདྲེན་པའི་ཚུལ་དང་། གཡོན་
ཨུཏྤལ་འཛིན་པས་ཡུམ་ལ་འཁྱུད་པ། ཞབས་གཡས་ཅུང་ཟད་བརྐྱངས་ཞིང་(ཤིང་)གཡོན་
བསྐུམས་པའི་སྟངས་སྟབས་ཀྱིས་བཞུགས་པའི་བང་(པང་)ན་ཡུམ་གསང་བ་ཡེ་ཤེས་ཀྱི་མཁའ་
3328

༄༄༅། །ཐུགས་རྗེ་ཆེན་པོ་རྒྱལ་བ་རྒྱ་མཚོའི་མངོན་རྟོགས།
འགྲོ་མ་སྐུ་མདོག་དམར་མོ་སྤྱན་གསུམ་དང་ལྡན་པ། ཁྲོ་འཛུམ་ཆགས་པའི་ཉམས་ཅན་མཆེ་བ་
ཅུང་ཟད་གཙིགས་པ། གཅེར་མོ་སྐྲ་གྲོལ་བ། ཕྱག་གཡས་གསེར་གྱི་ཌཱ་མ་རུ་འཁྲོལ་ཞིང་། གཡོན་
ཐོད་པ་ཁྲག་གིས་གང་བ་བཟུང་ནས་ཡབ་ལ་སྟོབས་པ། ཞབས་གཡོན་བརྐྱངས་ཞིང་(ཤིང་)
གཡས་བསྐུམས་པའི་སྟབས་ཀྱི་ཡབ་ལ་འཁྲིལ་པ། གཉིས་ཀའང་རིན་པོ་ཆེ་དང་རུས་པའི་རྒྱན་སྣ་
ཚོགས་ཀྱིས་བརྒྱན་ཅིང་། འོད་ཟེར་གྱི་ཕུང་བོ་རབ་ཏུ་འབར་བའི་དབུས་ན་བཞུགས་པ། ཤར་དུ་
རྡོ་རྗེ་མཁའ་འགྲོ་མ་དཀར་མོ། ལྷོར་རིན་ཆེན་མཁའ་འགྲོ་མ་སེར་མོ། ནུབ་ཏུ་པདྨ་མཁའ་འགྲོ་
མ་དམར་མོ། བྱང་དུ་ལས་ཀྱི་མཁའ་འགྲོ་མ་ལྗང་གུ བཞི་གའང་སྤྱན་གསུམ་པ་ཁྲོ་འཛུམ་ཆགས་
པའི་ཉམས་ཅན་མཆེ་བ་ཅུང་ཟད་གཙིགས་པ། ཕྱག་གཡས་གྲི་གུག་དང་། གཡོན་ཐོད་ཁྲག་
འཛིན་པ། གཅེར་མོ་(༧ན)སྐྲ་གྲོལ་ཞིང་ཕྱག་རྒྱ་ལྔས་བརྒྱན་པ། ཞབས་གཡས་བསྐུམས་ཞིང་
(ཤིང་)གཡོན་བརྐྱངས་པའི་སྐྱིལ་ཀྲུང་ཕྱེད་པའི་གར་སྟབས་ཀྱི་འོད་ཟེར་གྱི་ཕུང་བོ་འབར་བའི་
དབུས་ན་བཞུགས་པ། ཤར་སྒོར་རྡོ་རྗེའི་རིགས་ཀྱི་ཁྲོ་བོ་དཀར་བོ་གཡས་རྡོ་རྗེ་དང་གཡོན་ཐོད་
པ་འཛིན་པ། ལྷོ་སྒོར་རིན་ཆེན་རིགས་ཀྱི་ཁྲོ་བོ་སེར་བོ་གཡས་རིན་པོ་ཆེ། ནུབ་སྒོར་པདྨའི་རིགས་
ཀྱི་ཁྲོ་བོ་དམར་བོ་གཡས་པདྨ། བྱང་སྒོར་ལས་ཀྱི་རིགས་ཀྱི་ཁྲོ་བོ་ལྗང་གུ་གཡས་སྣ་ཚོགས་རྡོ་རྗེ།
དེ་གསུམ་ག་གཡོན་ཨུཏྤལ་འཛིན་པ། ཁྲོ་བོ་བཞི་གའང